מתיו ברודריק

מתיו ג'ון ברודריק (באנגלית: Matthew John Broderick; נולד ב-21 במרץ 1962) הוא שחקן וזמר אמריקאי-יהודי. זכה לפרסום רב בתפקידיו בסרטים "שמתי ברז למורה", "משחקי מלחמה", "ליידי נץ", "מלך האריות" (בו דיבב את סימבה המבוגר), "גודזילה" ו"המפקח גאדג'ט", וכן בהפקת ברודוויי ובסרט הקולנוע משנת 2005 "המפיקים". מתיו ברודריק נולד בניו יורק שבארצות הברית, לאם יהודייה ולאב קתולי. הוריו הם פטרישה (לבית ביאו), מחזאית, שחקנית וציירת, וג'יימס ברודריק, שחקן. ברודריק התחנך בבית ספר יסודי מתקדם, ובבית ספר תיכון פרטי לדרמה, שניהם במנהטן. תפקידו הראשון היה במחזה של הורטון פוט – "ביום האהבה" (On Valentine's Day) בו השתתף לצד אביו. בעקבות תפקיד זה התקבל למחזה של הארווי פירסטיין בברודוויי בשם "סיפור אהבה בשלושה פרקים" אשר זכה לביקורות טובות והביא לכך שברודריק השתתף בשני מחזות של ניל סיימון בתפקיד יוג'ין מוריס ג'רום – "יומן חוף ברייטון" ו"טירונות". הסרט הראשון בו השתתף היה אף הוא סרט של ניל סיימון – "שובו של מקס דוגאן" בשנת 1983, אולם התפקיד הקולנועי הראשון בו זכה להצלחה היה בסרט שובר הקופות מאותה שנה "משחקי מלחמה". בשנת 1985 השתתף בסרט "ליידי נץ" בתפקיד "פיליפ גאסטון (פיליפ העכבר)". באותה שנה הוצע לברודריק לשחק את דמותו של אלכס פ. קיטון בסדרת הטלוויזיה "קשרי משפחה", אך עקב השתתפותו בצילומי סרטים רבים נאלץ לוותר על התפקיד, אשר הועבר למייקל ג'יי פוקס. ב-1986 ברודריק כיכב בסרט הנעורים "שמתי ברז למורה" אשר זכה להצלחה והפך לסרט קאלט. בשנת 1989 השתתף בסרט "גלורי" בו גילם את דמותו של גיבור מלחמת האזרחים האמריקנית רוברט גולד שו, לפי תסריט של אמו של ברודריק. בראשית שנות ה-90 השתתף ברודריק בדיבוב סרט ההנפשה "מלך האריות" בתפקיד סימבה. ולאחריו בשתי קומדיות שחורות: "כייבל גאי" בו שיחק לצד ג'ים קארי, ו"בחירות או לא להיות" בו כיכב לצד ריס וית'רספון. בשלהי שנות ה-90 שב להופיע בברודוויי והשתתף בהצגה "איך להצליח בעסקים מבלי להתאמץ" וכן היה מועמד לפרס טוני על משחקו במחזמר של מל ברוקס "המפיקים", ואף השתתף בגרסת הסרט משנת 2005. ב-2006 כיכב בסרט הקומדיה לחג המולד "להאיר את השכונה", לצד דני דה ויטו. בעת צילומי הסרט "שמתי ברז למורה" בשנת 1986 ברודריק פגש את השחקנית האמריקאית-יהודייה, ג'ניפר גריי, ובמשך זמן קצר היו השניים מאורסים. ב-19 במאי 1997 נישא לשחקנית האמריקאית ממוצא יהודי, שרה ג'סיקה פרקר. הזוג התחתן בטקס במנהטן שנערך על ידי אחותו של ברודריק, ג'נט ברודריק-קראפט, שהיא כומר אפיסקופלית. בנם הראשון ג'יימס וילק ברודריק נולד ב-28 באוקטובר 2002. הוא קרוי על שם סבו מצד אביו. ב-23 במאי 2009, נולדו להם תאומות בעזרת אם פונדקאית. הם מתגוררים בניו יורק, ומבלים את רוב חופשותיהם בביתם הנוסף בעיירה באירלנד. הפקת תיאטרון האגדות ל"סינדרלה – 1985 Master Harold...and the Boys – 1985 חיים בתיאטרון – 1993 איש המוזיקה הקונרים (2018–2019) דברים טובים יותר (2019) היום שאחרי (אנ') (2019) אימפריית הכאב (2023) ברודריק זכה בפרס טוני על משחקו ב"איך להצליח בעסקים מבלי להתאמץ" ועל משחקו ב"יומן חוף ברייטון". מתיו ברודריק, במסד הנתונים הקולנועיים IMDb (באנגלית) מתיו ברודריק, באתר AllMovie (באנגלית) מתיו ברודריק, באתר Rotten Tomatoes (באנגלית) מתיו ברודריק, באתר Box Office Mojo (באנגלית) מתיו ברודריק, באתר Metacritic (באנגלית) מתיו ברודריק, במסד הנתונים הקולנועיים KinoPoisk (ברוסית) מתיו ברודריק, באתר MusicBrainz (באנגלית) מתיו ברודריק, באתר Yandex.Music (ברוסית) מתיו ברודריק, באתר Discogs (באנגלית) מתיו ברודריק, באתר Genius מתיו ברודריק, באתר בילבורד (באנגלית) ריאיון עם מתיו ברודריק TonyAwards.com ריאיון עם מתיו ברודריק נמרוד דביר, צדק חברתי בתפוח הגדול: ריאיון עם מתיו ברודריק, באתר ynet, 2 בנובמבר 2011 משפחתו של מתיו ברודריק ריאיון עם מתיו ברודריק על רקעה של משפחתו